ભાવનગર: સામાન્ય માણસ ગરીબીને કારણે અથવા શ્રીમંત થવાની ઘેલછામાં ગુનો કરે પણ ભાવનગરના એક ડૉકટર જે અગાઉ સરકારી ડૉકટર તરીકે ફરજ બજાવી ચુકયા હતા અને હાલમાં પોતાનું ખાનગી દવાખાનું ચલાવતા હતા, તેમને પણ શ્રીમંત થવાની અભરખા જાગ્યા અને તેમણે એક ગેંગ બનાવી રૂપિયા 2000 અને 500ની બનાવટી ચલણી નોટો છાપી બજારમાં ફરતી કરી હતી પણ આ  મામલે ભાવનગરના સ્પેશીય ઓપરેશન ગ્રુપને જાણકારી મળતા ડૉકટર સહિત છ આરોપીઓને રૂપિયા 1.50 લાખના ચલણ સાથે ઝડપી લીધા છે, પોલીસ તપાસ કરી રહી છે કે આ ગેંગ દ્વારા અગાઉ કેટલુ બનાવટી ચલણ બજારમાં ફરતુ કર્યુ છે.